cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy en cy cy cy cy de cy cy cy cy cy cy cy en en en en cy es cy nl cy la es cy nb cy en cy ru cy en cy cy su cy ceb cy cy ca en cy nl en cy su cy su cy es es en es
Showboat yn angori yn y Ganolfan | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Yr wythnos hon fe fydd Showboat, cynhyrchiad Cape Town Opera o sioe gerdd Jerome Kerr ag Oscar Hammerstein yn gollwng angor yng nghanolfan y Mileniwm fel rhan o daith gyntaf y cwmni yn y DU ac Iwerddon.
Neithiwr fe gafodd Cape Town Opera groeso twymgalon gan y gynulleidfa ar y noswaith agoriadol yng Nghaerdydd, fe petai nhw’n croesawi hen ffrindiau yn ôl i’w cartref.
Ers 2003, pan gyfrannodd y dyn busnes o Dde Affrica, Syr Donald Gordon £10m fel rhodd tuag at ddatblygiad y Ganolfan, mae partneriaeth strategol greadigol wedi bodoli rhwng y cwmni a’r sefydliad  ac fe fydd hon yn parhau tan 2020. Un o amodau’r rhodd oedd bod y Ganolfan yn sefydlu perthynas ffurfiol a chwmni celfyddydol yn ei wlad enedigol. O’r noswaith agoriadol ddeng mlynedd yn ôl i fis Mai eleni pan berfformiodd Bryn Terfel a Only Kids Aloud yng nghartref y CTO yr Artscape yn Cape Town, mae’r berthynas wedi tyfu.
Mae Showboat yn un o’r sioeau cerdd cynharaf  gyda’r perfformiad cyntaf yn Efrog Newydd ym 1927. Mae’n olrain hanes y Cotton Blossom, un o’r nifer o gychod stêm oedd yn mynd ar hyd afon y Mississippi yn diddanu trigolion y glannau, ac fe gewn ni flas o fywyd a’r materion cymdeithasol oedd yn bodoli pryd ‘ny- yr hiliaeth, priodas cymysg, alcoholiaeth a gamblo. Adlewyrchiad o’r hyn oedd yn digwydd yn Ne Affrica wrth gwrs.
Gyda chast o dros 50 a cherddorfa o 30, mae’n gynhyrchiad ‘mawr’ i fynd ar daith. Mae’r cwmni eisioes wedi perfformio yn Birmingham ac ar ôl Caerdydd fe fyddan nhw’n ei bwrw hi am Ddulyn.
Mae rhai o ganeuon mwyaf cofiadwy repertoire theatr gerdd yn Showboat – roedd llais Otto Maidi fel Joe yn codi ysgrid wrth iddo ganu Ol’ Man River– ond i mi gallai Angela Kerrison fel Julie fod wedi rhoi tamaid mwy o Bessie Smith/ Aretha Franklin yn ei llais a llai o opera wrth ganu  Can’t Help Lovin’ Dat Man. Roedd yr un yn wir gyda llais ‘opera-hyfryd’ Magdalene Minnar fel Magnolia oedd ddim yn ddigon ‘raunchy’ i mi. Ond barn gwbl bersonol yw hwn, cwmni opera yw CTO wedi’r cyfan, ac roedd lleisiau cryf melfedaidd y corws yn fendigedig.
Y cyfarwyddwr cerdd/arweinydd yw Gareth Jones, brodor o Borth Talbot ond sydd nawr yn byw ym Mae Caerdydd.
Mae e wedi’i syfrdanu gan egni’r corws.  “Treulias bythefnos yn Cape Town yn dod i nabod y cast ac i weld y cynhyrchiad cyn dod a hi ar y daith, ac mi deimlais egni’r corws oedd yn para drwy gydol y perfformiad dwy awr a hanner, gwahaniaeth amlwg sydd efallai ar goll yn y wlad yma,” meddai.
Yr wythnos ddiwethaf fe aeth aelodau o’r cast ynghyd â cyfarwyddwr cynorthwyol Shelley Adriaanzen a Ramzi Youssef o dîm cymunedol Canolfan y Mileniwm, i ymweld ag ysgolion cynradd Adamsdown, Butetown a Grangetown. Fe gymrodd y plant ran mewn gweithdai gyda’r cantorion a mwynhau perfformiadau dethol o’r sioe gerdd. Cafodd rhai o staff y cwmni yswiriant Admiral eu profiad Showboat eu hunain, wrth iddyn nhw gael eu cludo ar daith cerddorol yn llythrennol ar yr afon Tâf, gan rhai o’r cantorion.
Dywedodd Graham Farrow, cyfarwyddwr artistig CMC, “Mae ymrwymo â’r gymuned leol yn eelfen bwysig o’n partneriaeth greadigol gyda Cape Town Opera ac roedd croeso mar i ddigwyddiadau’r wythnos ddiwethaf. Mae’r gweithdai wedi bod yn ffordd wych o rannu sgiliau ac rwy’n siwr bod y perfformiadau- sy’n dangos lleisiau cyfoethog a hyfryd y cwmni- wedi ysbrydoli ein cynulleidfaoedd lleol.”
Cynhyrchiad Cape Town Opera Showboat, Canolfan y Mileniwm, Gorffennaf 22-26. Am docynnau cliciwch yma.
Canolfan y Mileniwm  ·  Cape Town  ·  showboat
sylw ar yr adroddiad yma
Darllen pellach a awgrymir
Adolygiad Saturday Night Fever: Gwledd o ganu a dawnsio
© Hawlfraint 2019 POBL CAERDYDD. Cedwir Bob Hawl.